**ПРОЛЕЋНА ПРИРЕДБА**

**ДЕТЕ**: Благи ветрић пири
са зеленог брега
нестало је зиме
нема више снега.

**ДЕТЕ**: Свуда цвета цвеће
и зелена трава,

За дечицу малу
то је радост права.

**ДЕТЕ**: Шарени лептири

Долећу на цвеће,
весели се свако
стигло нам је пролеће.

**ПЕСМА: Пролећна песма....**

**ДЕТЕ**: И ја желим пролеће да поздравим,
зато ћу пазити шта облачим:
нећу се облачити као да је вруће,

па да леп дан болесна прележим код куће.

**ДЕТЕ**: Ево како ја пролеће поздрављам:
под свако гнездо мрву стављам.

Знам да ће мрву песмом да плате
птице које се с југа врате.

**ДЕТЕ**: Ја знам како ћу да га поздравим:
добро ћу пазити куда газим,

Јер из земље сад ничу стабљике фине

Висибабе, љубичице, јагорчевине....

**ДЕТЕ**: Изаћи ћу напоље, отворићу очи,
посматраћу лево, десно и право!
Пропупалим гранама и сјајнијем сунцу гласно довикнућу: Здраво! Здраво!

**СУНЦЕ:** Здраво децо, здраво људи!
Немој да вас ово чуди:

Стигао сам, то зна свако дете

Са другог краја наше планете. (окреће се и обраћа се детету)

Окрени се мени да ти се насмејем

Окрени се мени да те огрејем.
Онда се мени насмеј ти
зар није на сунцу лепо бити.

**ДЕТЕ**: Потрчите, полетите са свих страна!
На трешњи се расцветала бела грана.
Оживела бела рада, жути невен,
у цвеће је свако сада преодевен.
Латичице ружичасте, модро плаве,

Жути маслачак доскакута преко траве.

**ПРОЛЕЋЕ**: Китите се цвећем белим,

Ја дарове сада делим.

Плавом бојом нацртајте небо ово

И на њему жуто крило лептирово,
Лишће зелено с грања
и у њему пуно деце и трешања.

А весници моји, улепшајте свет
јер њихов је, децо, најлепши цвет.

**ВИСИБАБА**: Бело сам звонце
певам у трави,
Око мене тада играју мрави.
Радост се шири по дубрави.

Не миришем то сви знају
ал ме деца беру и собу украшавају.

**ЉУТИЋ**: Ја сам као сунце жут

Ноћу свима обасјавам пут.

Нисам љут! Име вас вара.

Ја сам љутић што с вама сада разговара.
**ЗЕВАК**: Нити причам, нити певам,

Нити плачем. Само зевам!

Дал' сам жедан, гладан, болан?
не могу вам рећи сада,
јер ме царство снова чека ко некада.

Зева ми се од ујутру,

када је дан и вече,
од зевања мени нема ништа прече.

**БЕЛА** **РАДА**: Мало сам сунце с кружићем на глави

Украшавам ливаду, па зелену траву и

поносно сунцу показујем беложуту главу.
Малено сам цвеће, за децу је срећа
да од мене направе што више венчића.
**КУКУРЕК**: Као певац јутро
ја пролеће будим
и веселој деци
сунце топло нудим.
Не завидим ником на тој жутој боји
Ја сам цео зелен, баш ми лепо стоји.
**МАСЛАЧАК**: На мојој жутој глави свакога дана
ручак једе пчелица одана.
Напије се медног сока
па кући оде у два скока.

**ЉУБИЧИЦА**: Најлепши сам пролећни цвет.
Моје боје украшавају ваш свет.
Било плаве или беле боје

Љубичице поносно стоје

У зеленој травици на мајушној ножици.

**ПЕСМА: Шума пева, шума блиста......**

**ДРВО** (окреће се и показује шуму (насликана, а ако има довољно ученика могу и неколико њих да имају костиме дрвећа): Погледај, шума се буди
и ставља зелени шал,
а птице се већ спремају

За пролећни бал.

**РОДА**: Долазим са славног југа
изгубила сам најбољег друга.
**ДЕЦА**( кличу): -Рода нам долеће!
**РОДА**: Наравно! Носим славно пролеће.

Морам сада кућу да правим
и са својом децом повратак да славим.

**ЛАСТА**: Ево стижем и ја

Јер пролеће ми прија.

Враћам се у кућу своју

Створену по моме кроју.

Ту ће моји птићи

Малени, слатки стићи.

**СКЕЧ:** Добар кућевласник:
**НАРАТОР**: Кљуцнуо у прозор врабац малој Јели, па јој, цвркућући, врло смерно вели:

**ВРАБАЦ**: Секо, добар дан!
Тражим скроман стан.
И кунем се у сва зрна покљуцана:

Платићу кирију до последњег дана.
Услова је мојих свега једна тачка:
да ми у стан никад не провири мачка.

**НАРАТОР**: Јела њему на то:
**ЈЕЛА**: Ствар ми је позната,
ал' станаре такве не воли мој тата.

Стог' ћу ти стан дати изнад шестог спрата.

Собица сунчана, пространа и лепа,

Налази се одмах испод кровног црепа.
Ја вас, врапче, знадем к'о платише слабе.
Кирију не тражим. Стануј сасвим џабе.

**НАРАТОР**: Кад чу врабац, кликну као царски гласник:
**ВРАБАЦ**: Нека живи Јела, добар кућевласник!

**ДРВО**: Буде се и патуљци,
коренчуљци, травуљци....

Печурке стидљиво вире,
поветарац им љуља шешире.

Гле меда тихо брунда:

**МЕДА** (протеже се, зева): Зима је иза нас.
Очи ми још жмиркају и поспан ми је глас.

Пролеће је стигло
из пећине мене дигло,
пробудило ме баш до дна
из мог дугог зимског сна.

**ЈЕЖ**: Мали сам и зевам
нећу више да сневам.
Решио сам да отоврим очи
и из своје куће да искочим.
Сунце ме сада греје

И ја се сада само смејем.

**ВЕВЕРИЦА**: Весело вртим репом

Радујем се пролећу лепом.

Веверак ме видео и одмах се заљубио

Па је за мном главу изгубио.

Дао ми је своје срце

А ја њему једно дрвце,

Да започне кућицу

За малену дечицу.
**ЖАБА**: Весела сам, кре ке ке

Зиме сад су далеке.

Из барице ми глава вири

Док пролећни ветрић пири.

Сад је вода топла баш

Лепо да се окупаш.
**ПЧЕЛА**: Певам, певам, певам зу, зу, зу
сада је и лето близу.
ливада се сва шарени

Пуна цвећа благо мени.

Цветни полен из воћњака

Много воли пчела свака.

Сада је на нас ред

Да направимо слатки мед.

Да га једе свако дете

Нека су здрава деца целе планете.

**ПЕСМА: Дете и лептир....**

**ЛЕПТИР**: Шарена су крила моја

Лепша него било која.

Лепши сам чак и од цвета

Украс сам целог света.

Шареним се у зеленој трави

Диве ми се вредни мрави.

**ДРВО**: Драги моји пријатељи

Бићете у великој невољи.

Пустите ви причу ову

 направите кућу нову.

А ви децо драга

У природу ко некада!

Пролеће вас сада чека

 И ливада, наша мека.
**ДЕТЕ**: Пролеће је с нама ту

Прија сваком детету.
**ДЕТЕ**: Напоље сви хајмо

Најлепше се играјмо.

**ДЕТЕ**: Уприроду сви смо се слили

МОЈИ ДРУГОВИ ЗДРАВИ МИ БИЛИ!

Аутори:

Јованка Игњатовић и Зоран Тодоровић